

**NEFORMALIOJO PROFESINIO MOKYMO PROGRAMA**

**1. PROGRAMOS APIBŪDINIMAS**

1.1. Programos pavadinimas lietuvių kalba

|  |
| --- |
| Fotografavimo studijoje neformaliojo profesinio mokymo programa |

1.2. Programos valstybinis kodas (suteikiamas įregistravus programą)

|  |
| --- |
| N43021102 |

1.3. Švietimo sritis

|  |
| --- |
| Menai |

1.4. Švietimo posritis / posričiai

|  |
| --- |
| ﻿Audiovizualiniai ir medijų menai |

1.5. Programos apimtis mokymosi kreditais

|  |
| --- |
| 20 |

1.6. Programos apimtis akademinėmis valandomis kontaktiniam darbui, jų pasiskirstymas teoriniam ir praktiniam mokymui

|  |
| --- |
| 360 akademinių valandų kontaktiniam darbui, iš kurių 60 akademinės valandos skiriamos teoriniam mokymui, 300 akademinės valandos – praktiniam mokymui. |

1.7. Minimalūs reikalavimai, norint mokytis pagal programą (jeigu nustatyta)

|  |
| --- |
| Vidurinis išsilavinimas |

1.8. Programoje įgyjamos ar tobulinamos kompetencijos

|  |  |  |
| --- | --- | --- |
| Kompetencijos pavadinimas | Kvalifikacijos pavadinimas, lygis pagal Lietuvos kvalifikacijų sandarą, jos valstybinis kodas | Profesinio standarto pavadinimas, jo valstybinis kodas |
| Parengti darbui skaitmeninę ir specializuotą fotografavimo techniką | Fotografas, LTKS IV | Poligrafijos, žiniasklaidos ir reklamos sektoriaus profesinis standartas, PSJ01 |
| Fotografuoti plokščius ir apimtinius daiktus. | Fotografas, LTKS IV | Poligrafijos, žiniasklaidos ir reklamos sektoriaus profesinis standartas, PSJ01 |
| Fotografuoti asmenis ir jų grupes studijoje. | Fotografas, LTKS IV | Poligrafijos, žiniasklaidos ir reklamos sektoriaus profesinis standartas, PSJ01 |

1.9. Papildomi reikalavimai mokymą pagal programą užsakančios ir (ar) mokymą finansuojančios institucijos

|  |
| --- |
| * Jei asmens mokymas yra finansuojamas iš Užimtumo tarnybos lėšų, asmeniui, baigusiam programą yra būtinas įgytų kompetencijų vertinimas. |

**2. PROGRAMOS TURINYS**

|  |  |  |  |  |  |  |  |
| --- | --- | --- | --- | --- | --- | --- | --- |
| **Modulio pavadinimas (valstybinis kodas[[1]](#footnote-1))** | **Modulio LTKS lygis** | **Kompetencija(-os)** | **Kompetencijos(-jų) pasiekimą nurodantys mokymosi rezultatai** | **Modulio apimtis mokymosi kreditais** | **Akademinės valandos kontaktiniam darbui** | | |
| **Teoriniam mokymui** | **Praktiniam mokymui** | **Iš viso** |
| Objektų ir asmenų fotografavimas studijoje | IV | Parengti darbui skaitmeninę ir specializuotą fotografavimo techniką. | Apibūdinti skaitmeninių ir analoginių fotoaparatų tipus ir jų savybes.  Paaiškinti techninės charakteristikos ir specifikacijų svarbiausius elementus, jų įtaką renkantis fototechniką.  Parinkti tinkamą optiką.  Parinkti fotoaparato priedus.  Parengti fotografavimo techniką. | 20 | 60 | 300 | 360 |
| Fotografuoti plokščius ir apimtinius daiktus. | Apibūdinti šviesos charakteristikas ir kompozicijas.  Išmanyti spalvotyros ir kompozicijos reikalavimus.  Taikyti kompozicijos dėsnius.  Sukurti šviesos piešinį fotografuojamam objektui.  Fotografuoti stiklą, metalą, matinius ir reljefinius daiktus, pritaikant skirtingą apšvietimą.  Reprodukuoti plokščius originalus.  Sukurti daiktų kompoziciją, pritaikant tinkamą apšvietimą. |
| Fotografuoti asmenis ir jų grupes studijoje. | Apibūdinti pasaulines fotoportreto kūrimo tendencijas.  Išmanyti meninės fotografijos raidos etapus ir raiškos būdus.  Atskirti portretus pagal charakteristikas.  Sukurti šviesos piešinį portretinei fotografijai.  Fotografuoti žmonių grupes.  Taikyti fotografavimo metodikas, fotografuojant žmogų skirtingose aplinkose, parinkus tinkamą foną, apšvietimą, kompoziciją.  Sukurti laikiną studiją įvairioje aplinkoje, naudojant studijinį apšvietimą.  Naudoti esamą dirbtinį patalpų ir naktinį miesto apšvietimą fotografuojant žmogų. |

**Modulio pavadinimas – „Objektų ir asmenų fotografavimas studijoje“**

|  |  |  |  |  |  |
| --- | --- | --- | --- | --- | --- |
| Valstybinis kodas[[2]](#footnote-2) |  | | | | |
| Modulio LTKS lygis | IV | | | | |
| Apimtis mokymosi kreditais | 20 | | | | |
| Asmens pasirengimo mokytis modulyje reikalavimai (jei taikoma) | Netaikoma | | | | |
| Kompetencijos | Mokymosi rezultatai | Rekomenduojamas turinys mokymosi rezultatams pasiekti | Akademinės valandos kontaktiniam darbui | | |
| Teoriniam mokymui | Praktiniam mokymui | Iš viso |
| 1.Parengti darbui skaitmeninę ir specializuotą fotografavimo techniką. | 1.1. Apibūdinti skaitmeninių ir analoginių fotoaparatų tipus ir jų savybes. | **Tema.** ***Skaitmeniniai sisteminiai (hibridiniai) ir veidrodiniai fotoaparatai***   * Skaitmeninių fotoaparato veikimo principo schemos * Sisteminio ir veidrodinio fotoaparatų veikimo skirtumai * Objektyvo sandara | 0,5 | 1,5 | 2 |
| **Tema.** ***Skaitmeniniai vidutinio ir didelio formato fotoaparatai***   * Vidutinio formato fotoaparatai * Didelio formato fotoaparatai * Pilno ir nepilno kadro fotoaparatai | 0,5 | 1,5 | 2 |
| **Tema.** ***Analoginiai fotoaparatai***   * Formatai: plokštelės, plati ir siaura juosta * Veikimo principas | 0,5 | 1,5 | 2 |
| 1.2. Paaiškinti techninės charakteristikos ir specifikacijų svarbiausius elementus, jų įtaką renkantis fototechniką. | **Tema. *Skaitmeninė fototechnika***   * Perfotografavimo įrengimai * Skeneriai | 0,5 | 1,5 | 2 |
| **Tema. *Trikojai ir jų priedai***   * Trikojai, monopodai, lanksčių galūnių stovai * Stovo medžiagiškumo įtaka vaizdo kokybei * Stovo galvų pasirinkimo asortimentas ir paskirtis | 1 | 4 | 5 |
| 1.3. Parinkti tinkamą optiką. | **Tema. *Fotoaparato keičiama optika***   * Įvairių židinio nuotolių objektyvai ir jų savybės * Plačiakampių, standartinių ir teleobjektyvų naudojimas * Telekonverterių įtaka vaizdo kokybei * Makro objektyvų ir žiedų panaudojimo galimybės | 1 | 4 | 5 |
| **Tema. *Naujų technologijų įdiegimas***   * ,,Tiltshift“ objektyvai * Objektyvo lęšių gamybos technologijos * Objektyvų kalibravimas | 1 | 3 | 4 |
| 1.4. Parinkti fotoaparato priedus. | **Tema. *Filtrai ir blykstės***   * Poliarizaciniai, UV filtrai * Gradientiniai, tamsinantys (ND) filtrai * TTL sistema * Blyksčių priedai | 1 | 4 | 5 |
| 1.5. Parengti fotografavimo techniką. | **Tema. *Fotoaparato parametrai ir nustatymai***   * Režimo parinkimas * Jautrumo parinkimas. Galimi nustatymai. Triukšmo atsiradimas * Formatas: Raw, Jpeg, Tiff * Baltos šviesos balansas: automatinis ir rankinis, pagal spalvinę temperatūrą (K) | 1 | 4 | 5 |
| **Tema. *Ekspozicijos nustatymai***   * Ilgo išlaikymo naudojimas * Atstumo ir išlaikymo įtaka fotografuojant judančius objektus * Diafragmos įtaka ryškumo gyliui * Trumpos ekspozicijos naudojimas, fiksuojant judesį * Fotoaparato parengimo fotografavimui žingsniai | 1 | 3 | 4 |
| 2. Fotografuoti plokščius ir apimtinius daiktus. | 2.1. Apibūdinti šviesos charakteristikas ir kompozicijas. | **Tema.** ***Dirbtinė ir natūrali šviesa***   * Dirbtinės šviesos šaltiniai ir jų savybės, išsidėstymas erdvėje * Natūralios šviesos savybės, valdymo galimybės | 2 | 11 | 13 |
| **Tema. *Šviesos kryptys ir charakteris***   * Šviesos kryptys (tiesioginė, šoninė, viršutinė, kontro) * Šviesos charakteris (griežtai kryptinga, kryptinga, kryptingai išsklaidyta, išsklaidyta) * Šviesos priedų, aukščio ir atstumo kaitos įtaka * Galimos apšvietimo schemos ir jų rezultatai * Šviesinė kompoziciją, jos klaidos ir galimi taisymai | 2 | 8 | 10 |
| 2.2. Išmanyti spalvotyros ir kompozicijos reikalavimus. | **Tema.** ***Psichofiziologinis spalvų poveikis***   * Spalvų fizinis bei emocinis poveikis žmogui * Spalvų tarpusavio veika | 1 | 7 | 8 |
| **Tema. *Spalvų charakteristikos ir simbolinės reikšmės***   * Spalvų charakteristikos: chromatinės ir achromatinės, šiltos ir šaltos, aktyvios ir pasyvios, statiškos ir dinamiškos, artėjančios ir tolstančios, lengvos ir sunkios, sausos ir drėgnos, skambios ir tylios, varginančios ir raminančios ir kt. * Spalvų charakteristikų ir simbolinių reikšmių susiformavimas | 1 | 7 | 8 |
| **Tema. *Spalvų deriniai ir jų įtaka***   * Spalvų deriniai * Spalvų santykiai. Dominuojanti, antraeilė spalvos, akcentas * Spalvų reikšmės | 1 | 11 | 12 |
| **Tema. *Kompozicijos dėsniai ir priemonės***   * Kompozicija su ryškiai išreikštu kompozicijos centru * Kompozicija, kurioje ryškūs niuansai ir kontrastai * Kompozicija, kurioje ryškus tarp visų detalių esantis ryšys * Faktūros ir tekstūros perteikimas | 2 | 8 | 10 |
| **Tema. *Optinės iliuzijos, regėjimo apgaulė***   * Spalvos svoris * Vertikalių linijų iliuzija * Horizontalių linijų iliuzija * Erdvinės plastikos iliuzija plokštumoje | 1 | 7 | 8 |
| **Tema. *Fono ir objekto santykis***   * Chromatinis panašumas ir kontrastas * Fono įtaka objekto spalviškumui | 1 | 7 | 8 |
| 2.3. Taikyti kompozicijos dėsnius. | **Tema.** ***Kompozicija***   * Atvira ir uždara kompozicija * Statiška ir dinamiška kompozicija * Centrinė, trikampio, linijinė, ovalo kompozicija * Auksinis pjūvis * Rakurso pasirinkimas apvaliems ir stačiakampiams objektams | 2 | 8 | 10 |
| 2.4. Sukurti šviesos piešinį fotografuojamam objektui. | **Tema.** ***Šviesos valdymas***   * Toninė įvairovė * Šviesinė kompozicija, šviesos korekcijos, gradientiniai filtrai * 2/3 piešinys (apšviečiant du trečdalius apimtinio objekto, naudojant vieną šviesos šaltinį) * Tiesioginis, poliarizuotas ir išsklaidytas atspindys * Apšvietimo parinkimas, atsižvelgiant į produkto medžiagiškumą * Įvairesnių apšvietimo metodų naudojimas | 2 | 10 | 12 |
| **Tema. *Bešešėlinis daiktų fotografavimas***   * Produkto fotografavimas internetinei parduotuvei ant bešešėlinio stalo * Produkto fotografavimas palapinėje * Kataloginis fotografavimas * Įvaizdinis fotografavimas | 2 | 8 | 10 |
| 2.5. Fotografuoti stiklą, metalą, matinius ir reljefinius daiktus, pritaikant skirtingą apšvietimą. | **Tema. *Stiklo fotografavimas***   * Objekto forma. Tamsus fonas – balti kraštai. Šviesus fonas juodi kraštai * Bliko sukūrimas išryškinant objekto apimtį * Antrinio fono naudojimas * Spalvotų filtrų naudojimas * Skysčių stikle fotografavimas | 1 | 8 | 9 |
| **Tema. *Metalo fotografavimas***   * Tinkamo atspindžio parinkimas (naujas ar senovinis objektas) * Šešėlio valdymas | 1 | 8 | 9 |
| **Tema. *Matinio apimtinio objekto fotografavimas***   * Tūris * Spalva * Medžiagiškumas * Forma * Teisingos proporcijos * Skulptūros fotografavimas * Balto daikto baltame fone fotografavimas * Juodo daikto juodame fone fotografavimas | 1 | 8 | 9 |
| 2.6. Reprodukuoti plokščius originalus. | **Tema. *Plokščių originalų reprodukavimas***   * Didelio formato spalvoto originalo reprodukavimas, prie impulsinės šviesos ir prie studijinės pastovios šviesos * Vidutinio formato spalvoto reprodukavimas, naudojant reprodukavimo stalą * Mažo formato reljefinio originalo reprodukavimas * Atspindžių mažinimas. Poliarizacinių filtrų naudojimas | 2 | 10 | 12 |
| 2.7. Sukurti daiktų kompoziciją, pritaikant tinkamą apšvietimą. | * **Tema.** ***Natiurmortas*** * Klasikinis natiurmortas * Natiurmorto stilistikos * Natiurmorto fotografavimo plano sudarymas * Apšvietimo schemų kūrimas pagal daiktų savybes * Maisto fotografavimas * Makro daiktų fotografavimas | 2 | 10 | 12 |
| 3. Fotografuoti asmenis ir jų grupes studijoje. | 3.1. Apibūdinti pasaulines fotoportreto kūrimo tendencijas. | **Tema. *Fotoportreto kūrimo meistrai***   * Užsienio ir Lietuvos mados fotografai * Žymiausi pasaulio portreto meistrai | 2 | 7 | 9 |
| **Tema. *Žmogus ir socialinė aplinka***   * Dokumentinis portretas * Režisūrinis portretas | 2 | 7 | 9 |
| **Tema. *Klasikinis portretas***   * Moters portretas * Vyro portretas | 2 | 7 | 9 |
| 3.2. Išmanyti meninės fotografijos raidos etapus ir raiškos būdus. | **Tema. *Romantizmas, realizmas ir siurrealizmas fotografijoje***   * Romantizmo stiliaus elementai fotografijoje * Realizmo ir siurrealizmo tematika fotografijoje | 2 | 7 | 9 |
| **Tema. *Socialinis ir kūrybinis portretas***   * Socialinis portretas * Kūrybinis portretas * Pažintis su vizažu, jo įtaka portretui | 2 | 7 | 9 |
| 3.3. Atskirti portretus pagal charakteristikas. | **Tema. *Portreto fotografavimo planai***   * Stambus portretas – emocijos ir fotografo santykis su žmogumi * Vidutinis planas * Bendras planas portrete, nusakantis kontekstą ir didelį dėmesį skiriantis aplinkai * Tarpinis planas | 1 | 11 | 12 |
| **Tema. *Portretų stilistikos***   * Klasikinis portretas * Autoportretas * Reportažinis portretas * Verslo portretas * Glamūrinis portretas * Gyvenimo būdo portretas * Konceptualus portretas | 1 | 7 | 8 |
| 3.4. Sukurti šviesos piešinį portretinei fotografijai. | **Tema. *Veido ir kūno posūkiai***   * 7 veido ir kūno posūkiai * Veido ir kūno posūkių kaitos įtaka kadro dinamiškumu | 1 | 7 | 8 |
| **Tema. *Šviesos rūšys***   * Piešiančios ir užpildančios šviesos santykis * Moduliuojanti, viršutinė šviesos * Kontro šviesos svarba fotografuojant portretą tamsiame fone * Galimi fono apšvietimo pasirinkimai, panaudojant geometrines formas ir spalvotus filtrus | 1 | 8 | 9 |
| **Tema. *Šviesos piešiniai***   * Didelis trikampis * Rembranto šviesos piešinys * Pusė veido šviesos piešinys | 2 | 11 | 13 |
| 3.5. Fotografuoti žmonių grupes. | **Tema. *Grupės fotografavimas atsižvelgiant į alokaciją***   * Grupinis portretas studijoje, naudojant skirtingus fonus * Grupinis portretas įsimintinose vietose | 2 | 11 | 13 |
| **Tema. *Grupinio portreto stilistika***   * Laisvas stiliaus portretas * Dalykinis portretas * Kūrybinis portretas | 2 | 7 | 9 |
| **Tema. *Grupinio portreto komponavimas***   * Plokščio ir erdvinio trikampio kompozicija * Linijos kompozicija | 2 | 7 | 9 |
| **Tema. *Grupinio portreto apšvietimas***   * Išsklaidytas apšvietimas * Tamsus fonas – kontro šviesos svarba | 2 | 7 | 9 |
| 3.6. Taikyti fotografavimo metodikas, fotografuojant žmogų skirtingose aplinkose, parinkus tinkamą foną, apšvietimą, kompoziciją. | **Tema. *Žmogaus fotografavimas įvairioje aplinkoje***   * Fono parinkimas * Apšvietimo parinkimas * Kompozicijos parinkimas * Papildomų aksesuarų, atitinkančių fotosesijos tematiką parinkimas * Vieningos stilistikos išlaikymas | 2 | 11 | 13 |
| 3.7. Sukurti laikiną studiją įvairioje aplinkoje, naudojant studijinį apšvietimą. | **Tema. *Laikinos fotostudijos sukūrimas***   * Impulsinių akumuliatorinių šviesos prietaisų naudojimas derinant su natūraliu apšveitimu * Impulsinių akumuliatorinių šviesos prietaisų naudojimas derinant su dirbtiniu apšvietimu * Kilnojamos fono pakabinimo sistemos naudojimas | 1 | 7 | 8 |
| 3.8. Naudoti esamą dirbtinį patalpų ir naktinį miesto apšvietimą fotografuojant žmogų. | **Tema. *Dirbtinis apšvietimas fotografuojant žmogų***   * Portretas prie esamo patalpoje dirbtinio apšvietimo * Portretas miesto aplinkoje prie naktinio apšvietimo | 1 | 7 | 8 |
| Mokymosi pasiekimų vertinimo kriterijai | Apibūdinti skaitmeninių ir analoginių fotoaparatų tipai ir jų savybės. Apibūdinti impulsinės, šviesos diodų ir nuolatinės šviesos prietaisų skirtumai. Paaiškintos techninės charakteristikos ir specifikacijų svarbiausi elementai, jų įtaka renkantis fototechniką. Parinkta tinkama optika. Parinkti fotoaparato priedai. Parengta technika fotografavimui. Apibūdinti šviesos charakteristika ir kompozicija bei spalvotyros ir kompozicijos reikalavimai. Pritaikyti kompozicijos dėsniai. Sukurtas šviesos piešinys fotografuojamam objektui. Nufotografuotas stiklas, metalas, matiniai ir reljefiniai daiktai, pritaikant skirtingą apšvietimą. Reprodukuotas plokščias originalas. Sukurta daiktų kompozicija, pritaikant tinkamą apšvietimą. Apibūdinti pasaulinės fotoportreto kūrimo tendencijos, meninės fotografijos raidos etapai ir raiškos būdai. Pagal charakteristikas atskirti portretai. Sukurtas šviesos piešinys portretinei fotografijai. Nufotografuota žmonių grupė. Pritaikyta fotografavimo metodika, fotografuojant žmogų skirtingose aplinkose, parinktas tinkamas fonas, apšvietimas, kompozicija. Sukurta laikina studija įvairioje aplinkoje, naudojant studijinį apšvietimą. Panaudotas esamas dirbtinis patalpų ir naktinis miesto apšvietimas, fotografuojant žmogų. | | | | |
| Reikalavimai mokymui skirtiems metodiniams ir materialiesiems ištekliams | Mokymo(si) medžiaga:   * Vadovėliai ir kita mokomoji medžiaga * Teisės aktai, reglamentuojantys darbuotojų saugos ir sveikatos reikalavimus   Mokymo(si) priemonės:   * Techninės priemonės mokymo(si) medžiagai iliustruoti, vizualizuoti, pristatyti. | | | | |
| Reikalavimai teorinio ir praktinio mokymo vietai | Klasė ar kita mokymui(si) pritaikyta patalpa su techninėmis priemonėmis (kompiuteriu, vaizdo projektoriumi) mokymo(si) medžiagai pateikti.  Praktinio mokymo klasė (patalpa), aprūpinta kompiuteriais su vaizdo redagavimui tinkamu monitoriumi, specializuota programine įranga, skaitmeniniais veidrodiniais ir analoginiais mažo ir vidutinio formato fotoaparatais, optika: plataus ir normalaus matymo kampo, teleobjektyvais, objektyvais su makrofunkcija, filtrais, pastovios ir impulsinės šviesos prietaisais bei jų priedais, trikoju, studijiniais fonais ir jų pakabinimo įranga. | | | | |
| Kvalifikaciniai ir kompetencijų reikalavimai mokytojams (dėstytojams) | Modulį gali vesti mokytojas, turintis:  1) Lietuvos Respublikos švietimo įstatyme ir Reikalavimų mokytojų kvalifikacijai apraše, patvirtintame Lietuvos Respublikos švietimo ir mokslo ministro 2014 m. rugpjūčio 29 d. įsakymu Nr. V-774 „Dėl Reikalavimų mokytojų kvalifikacijai aprašo patvirtinimo“, nustatytą išsilavinimą ir kvalifikaciją;  2) medijų meno studijų krypties ar lygiavertį išsilavinimą arba vidurinį išsilavinimą ir fotografo ar lygiavertę kvalifikaciją, ne mažesnę kaip 3 metų fotografo profesinės veiklos patirtį ir pedagoginių ir psichologinių žinių kurso baigimo pažymėjimą. | | | | |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Programa parengta įgyvendinant Projektą „Suaugusiųjų švietimo sistemos plėtra suteikiant besimokantiems asmenims bendrąsias ir pagrindines kompetencijas“

Nr. 09.4.2-ESFA-V-715-01-0002

1. Pildoma, jei į programą įtraukiamas formaliojo profesinio mokymo modulinės programos modulis. [↑](#footnote-ref-1)
2. Pildoma, jei į programą įtraukiamas formaliojo profesinio mokymo modulinės programos modulis. [↑](#footnote-ref-2)